KIRJALLINEN KYSYMYS P-3477/01 esittäjä(t): Bart Staes (Verts/ALE) komissiolle. Vallonian osavaltion Ryanairille tekemiä myönnytyksiä koskeva tutkimus.



Virallinen lehti nro 160 E , 04/07/2002 s. 0121 - 0122



KIRJALLINEN KYSYMYS P-3477/01 esittäjä(t): Bart Staes (Verts/ALE) komissiolle (10. joulukuuta 2001) Aihe: Vallonian osavaltion Ryanairille tekemiä myönnytyksiä koskeva tutkimus Vastauksessaan kysymykseeni P-1767/01(1) komissio toteaa, ettei se näe huomautettavaa tuessa, jonka Vallonian osavaltio on myöntänyt lentoyhtiö Ryanairille Charleroin lentokentän käytön osalta. Komissio aikoi kuitenkin tutkia, pitävätkö saadut tiedot edelleen paikkansa. Hiljattain ilmestyi Ryanair-lentoyhtiöstä uusia tietoja: se lahjoittaa Euroopassa joulu- ja tammikuussa 300 000 ilmaista lentoa. Lennoista 50 000 lähtee Charleroin lentokentältä. Ryanair ja kyseinen lentokenttä ovat tehneet keskenään 15-vuotisen niin kutsutun master-sopimuksen (master agreement). Tänä aikana Ryanair hyötyy monista eduista (katso myös kysymystä P-1767/01). Näiden vastaantulojen lisäksi Vallonian osavaltion hallitus tukee Ryanairin miehistöjen majoitus- ja ravintolamenoja 250 000 eurolla. Jokaisesta uudesta kohteesta, jonne Ryanair lentää Charleroista, se saa Vallonialta 160 000 euron ylimääräisen tuen. Osavaltio tukee myös muun muassa ohjaajien koulutusta 768 000 eurolla, antaa ilmaiseksi toimistotilaa yhtiön käyttöön ja noin 4 000 euroa sekalaisiin menoihin. Kaikesta tästä huolimatta Ryanair perii ohjaajakandidaateilta 24 170 euroa näiden kouluttamisesta. Onko komissio tällä välin tarkistanut, pitävätkö aikoinaan toimitetut tiedot Vallonian osavaltion Ryanairille mahdollisesti myöntämästä tuesta edelleen paikkansa? Ovatko tiedot yhteisön kilpailulainsäädännön mukaiset? Aikooko komissio jatkaa asian tutkimista? Katsooko komissio, että Charleroita ympäristöineen voidaan pitää taantuvana alueena, mikä sallii julkisen vallan myöntää alueelle taloustukea perusrakenteiden kehittämiseksi? Onko komissio sitä mieltä, että tässä ja kysymyksessä P-1767/01 luetellut Vallonian osavaltion vastaantulot, jotka ovat voimassa 15 vuoden ajan, ovat taantuvista alueista annettujen säännösten mukaiset? (1) EYVL C 350 E, 11.12.2001, s. 222. Loyola de Palacion komission puolesta antama vastaus (21. tammikuuta 2002) Lehdistössä julkaistiin viime kesän alussa tietoja, joiden mukaan Ryanair-lentoyhtiölle olisi myönnetty lentoliikennepalvelujen hoitamiseen liittyviä etuja, minkä vuoksi komissio pyysi syyskuussa 2001 Belgian viranomaisilta tietoja voidakseen arvioida Ryanair-yhtiön saamien mahdollisten etujen luonnetta suhteessa EY:n perustamissopimuksen valtiontukia koskeviin sääntöihin. Belgian viranomaiset toimittivat tiedot äskettäin, ja komissio tarkastelee niitä parhaillaan. Vastaukseksi arvoisan parlamentin jäsenen kysymykseen Charleroin ja sen ympäristön asemasta ja vastauksen vaikuttamatta käynnissä olevaan analyysiin komissio ilmoittaa arvoisalle parlamentin jäsenelle, että vuosia 20002006 koskevan Belgian aluetukikartan mukaan, joka on todettu EY:n perustamissopimuksen 87 artiklan 3 kohdan c alakohdan (entisen 92 artiklan) mukaiseksi(1), aluetta voidaan pitää epäsuotuisana alueena, joka voi saada aluetukia enintään 20 prosentin tuki-intensiteettiin (nettoavustusekvivalentti) saakka. (1) Valtiontuki N:o 799/1999 Belgia. Saatavissa osoitteessa: http://europa.eu.int/comm/secretariat_general/sgb/state_aids/industrie_1999.htm.